Eivor Andersen Oftestad

Eivor Andersen Oftestad (født 1972 i Oslo) er en norsk professor i kristendomshistorie ved Institutt for humanistiske fag ved Høgskolen i Innlandet.

Karriere
Hun disputerte ved Det teologiske fakultet ved Universitetet i Oslo i 2010 med avhandlingen The House of God: The Translation of the Temple and the Interpretation of the Lateran Cathedral in the Twelfth Century. I 2019 publiserte hun The Lateran Church in Rome and the Ark of the Covenant. Housing the holy relics of Jerusalem, i serien Studies in the History of Medieval Religion ved Boydell & Brewer. Arbeidet omhandler legitimeringen av pavens hovedkirke, San Giovanni in Laterano, på 1200-tallet. Basert på omfattende kildestudier lanserte Oftestad nye og originale teorier blant annet om forholdet mellom Roma og korsfarernes Jerusalem.

Oftestad har deltatt i flere kirkehistoriske og tverrfaglige forskningsprosjekter: Death in Early Protestant Tradition (2010–2014) ved Det teologiske fakultet (UiO), og Tracing the Jerusalem Code: Christian Cultures in Scandinavia ca 1030–1900 (2016–2019). 
I tillegg til en rekke internasjonale forskningspublikasjoner, har Oftestad gjennom en årrekke formidlet populærvitenskapelige kronikker om temaer som spenner fra historiefortolkning og religion til menneskeverd og bioteknologi. I 2016 ga hun ut boken Vi lager barn. Reproduksjon gjennom 500 år.

Oftestad har særlig jobbet med middelalderen og tidlig nytid, og er fast skribent i Dag og Tid og Klassekampen. Hun har holdt en rekke foredrag og har ledet flere panelsamtaler om ulike spørsmål knyttet til kirke- og kulturhistorie, modernitet og ideologier, i regi av blant andre Tankesmien Skaperkraft.

Bibliografi 
 Vi lager barn. Reproduksjon gjennom 500 år, Frekk forlag, 2016
 The Lateran Church in Rome and the Ark of the Covenant. Housing the holy relics of Jerusalem, Boydell & Brewer, 2019
 Røtter – tekster om kultur og motkultur, St. Olav forlag, 2021
Med andre forfattere 
 Å minnes de døde', Cappelen Damm Akademisk, 2019
 Hva vil vi med fosterdiagnostikken? , Cappelen Damm Akademisk 2021 
 Where we ever Protestants, redaktør og forfatter, De Gruyter, 2019 
 Tracing the Jerusalem Code – Volume 2: The Chosen People Christian Cultures in Early Modern Scandinavia (1536–ca. 1750)'', redaktør og forfatter, De Gruyter, 2021

Referanser

Eksterne lenker 
  
  
  
  

Norske katolske teologer
Professorer ved Høgskolen i Innlandet
Norske historikere
Norske kirkehistorikere
Fødselsdato ikke oppgitt
Personer fra Oslo